Lygia Martins Costa

Lygia Martins Costa (Piraí, 1914ko abenduaren 13a – 2020ko uztailaren 12a) brasildar museologoa izan zen.

 Bizitza 
Lygia Martins Costa Pinheiral auzoan jaio zen, Piraí udalerrian. Museo Historiko Nazionaleko Museoen Ikastaro Teknikoan graduatu zen, eta herrialdeko lehen museologia ikastaroa sortzen lagundu zuen Rio de Janeiro Estatuko Unibertsitate Federalean. Graduatu berritan, Arte Ederren Museo Nazionaleko komisario izateko lehiaketa publikoa gainditu zuen. Erakunde horretan 1952ra arte lan egin zuen, Ondare Historiko eta Artistikoaren Zerbitzu Nazionalera lanera joan zen arte, eta bertan hainbat kargu bete zituen.

Brasilen Museoen Nazioarteko Kontseiluaren (Icom) ordezkaritza bat sortzeko pertsonaia nagusietako bat izan zen. Brasil ordezkatu zuen museoen inguruko nazioarteko kongresuetan. Aholkularitza zerbitzuak, hitzaldiak eta ikastaroak eman zituen hainbat unibertsitatetan. Brasíliako Unibertsitateko irakasle gonbidatua izan zen 1962tik 1963ra.

2006an Kultura Merezimenduaren Ordena jaso zuen. 2020ko uztailaren 12an hil zen, 105 urte zituela.

 Erreferentziak 

 Kanpo estekak 

Kategoria:Rio de Janeiro estatuko jendea
Kategoria:Brasilgo zientzialariak
Kategoria:Museologoak
Kategoria:Brasilgo ehun urtedunak